CELEX: 62008CN0393
Language: fi
Date: 2008-05-21 00:00:00
Title: Asia C-393/08: Ennakkoratkaisupyyntö, jonka Tribunale Amministrativo Regionale del Lazio (Italia) on esittänyt 10.9.2008 — Emanuela Sbarigia v. Azienda USL RM/A ja Comune di Roma, Assiprofar — Associazione Sindacale Proprietari Farmacian ja Ordine dei Farmacisti della Provincia di Roman osallistuessa asian käsittelyyn

8.11.2008   
            
            
               FI
            
            
               Euroopan unionin virallinen lehti
            
            
               C 285/28
            
         Ennakkoratkaisupyyntö, jonka Tribunale Amministrativo Regionale del Lazio (Italia) on esittänyt 10.9.2008 — Emanuela Sbarigia v. Azienda USL RM/A ja Comune di Roma, Assiprofar — Associazione Sindacale Proprietari Farmacian ja Ordine dei Farmacisti della Provincia di Roman osallistuessa asian käsittelyyn
   (Asia C-393/08)
   (2008/C 285/46)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale Amministrativo Regionale del Lazio
   Pääasian asianosaiset
   
      Kantaja: Emanuela Sbarigia
   
      Vastaajat: Azienda USL RM/A ja Comune di Roma, Assiprofar — Associazione Sindacale Proprietari Farmacian ja Ordine dei Farmacisti della Provincia di Roman osallistuessa asian käsittelyyn
   Ennakkoratkaisukysymykset
   
               1)
            
            
               Onko kilpailunvapautta ja palvelujen tarjoamisen vapautta koskevien yhteisön periaatteiden, kuten EY 49, EY 81, EY 82, EY 83, EY 84, EY 85 ja EY 86 artiklassa vahvistettujen periaatteiden, kanssa yhteensopiva sääntely, jolla apteekkiliikkeet alistetaan edellä tarkoitetuille kielloille olla pitämättä vuosilomaa ja pitää liike avoinna yli Lazion aluelain N:o 26/2002 edellä mainituissa säännöksissä sallittua aukioloa koskevien enimmäisrajojen, ja onko niiden kanssa yhteensopiva tämän lain 10 §:n 2 kohdan mukainen säännös, joka edellyttää Comune di Romalta näistä kielloista anottavalta poikkeusluvalta sitä, että viranomainen ensin harkintansa mukaan arvioi (arviointi, joka tehdään yhdessä tässä pykälässä mainittujen yhdistysten ja elinten kanssa) anomuksen tehneen apteekkiliikkeen sijaintiin perustuvan erityisen toimintaympäristön kunnassa?
            
         
               2)
            
            
               Onko EU 152 ja EU 153 artiklan kanssa yhteensopiva sääntely, jolla julkinen apteekkipalvelu, jonka päämääränä on palvelun käyttäjien terveyden suojelu, alistetaan aluelaissa N:o 26/2002 asetetun kaltaisille rajoittaville edellytyksille tai kiellolle lisätä yksittäisten apteekkiliikkeiden päivittäistä, viikoittaista ja vuosittaista aukioloaikaa?